CELEX: 62020TN0044
Language: da
Date: 2020-01-27 00:00:00
Title: Sag T-44/20: Sag anlagt den 27. januar 2020 — Chanel mod EUIPO — Huawei Technologies (Gengivelse af en cirkel, der indeholder to sammenflettede buer)

30.3.2020   
            
            
               DA
            
            
               Den Europæiske Unions Tidende
            
            
               C 103/32
            
         
      Sag anlagt den 27. januar 2020 — Chanel mod EUIPO — Huawei Technologies (Gengivelse af en cirkel, der indeholder to sammenflettede buer)
      (Sag T-44/20)
      (2020/C 103/46)
      Stævningen er affattet på fransk
      
         Parter
      
      
         Sagsøger: Chanel (Neuilly-sur-Seine, Frankrig) (ved advokat J. Passa)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Huawei Technologies Co. Ltd (Shenzhen, Kina)
      
         Oplysninger vedrørende sagen for EUIPO
      
      
         Ansøger af det omtvistede varemærke: Huawei Technologies Co. Ltd
      
         Det omtvistede varemærke: Ansøgning om EU-figurmærket (Gengivelse af en cirkel, der indeholder to sammenflettede buer) — registreringsansøgning nr. 17 248 642
      
         Sagen for EUIPO: Indsigelsessag
      
         Den anfægtede afgørelse: Afgørelse truffet den 28. november 2019 af Fjerde Appelkammer ved EUIPO (sag R 1041/2019-4)
      
         Påstande
      
      
                  —
               
               
                  Den anfægtede afgørelse annulleres, for så vidt som det herved fastslås, at der ikke er lighed mellem de omstvistede tegn i den position, hvori de er ansøgt.
               
            
                  —
               
               
                  Den anfægtede afgørelse annulleres, for så vidt som det herved principielt afslås at foretage sammenligning af disse tegn i den situation, hvor det tegn, der er dækket af den omtvistede registreringsansøgning, er genstand for en rotation på 90 grader i forhold til den retning, hvori det er ansøgt registreret.
               
            
                  —
               
               
                  EUIPO tilpligtes at betale sagsomkostningerne.
               
            
         Anbringende
      
      
                  —
               
               
                  Tilsidesættelse af artikel 8, stk. 1, litra b), og stk. 5, i Europa-Parlamentets og Rådets forordning (EU) 2017/1001.